อยู่ๆก็รู้สึก ใจไม่สงบแปลกๆ เป็นโรคซึมเศร้าอยู่เเล้วครับ แต่ไม่เคยเป็นอาการนี้เลยวิตกกังวลแปลกๆครับ เป็นอะไรไม่รู้
สวัสดีค่ะ อาการวิตกกังวลไม่มีสาเหตุแน่ชัดอาจเกิดจากภาวะวิตกกังวลทั่วไปมากที่สุด การวินิจฉัยอื่นที่เป็นไปได้เช่นโรคตื่นตระหนกจนเกินเหตุ ภาวะความหวาดกลัวหลังได้รับอุบัติเหตุทางร่างกายและจิตใจ ภาวะซึมเศร้า หรือโรคซึมเศร้าที่ยังคุมอาการได้ไม่ดี เป็นต้นภาวะวิตกกังวลทั่วไป เป็นภาวะทางจิตใจที่ผู้ป่วยจะมีความเครียดหรือกังวลมากไปในหลาย ๆ เรื่อง บางครั้งอาจไม่สามารถระบุสาเหตุของความกังวลได้ ส่งผลให้นอนไม่หลับ ไม่มีสมาธิ และอาจกระทบต่อการใช้ชีวิตประจำวันได้ โดยสิ่งที่ผู้ป่วยกลัวก็จะไม่เฉพาะเจาะจง อาจมีความกังวลในหลาย ๆ เรื่องเป็นระยะเวลาตั้งแต่ 6 เดือนขึ้นไป อาจไม่สามารถระบุสาเหตุของความกังวลได้แน่ชัดแนะนำพบจิตแพทย์เพื่อประเมินสภาพทางจิตเบื้องต้นก่อน หากพบว่าเป็นภาวะดังกล่าวจริง การรักษามีทั้งการให้ยาเพื่อควบคุมอารมณ์และระงับความกังวลและการทำพฤติกรรมบำบัดค่ะ หรือถ้าเป็นโรคซึมเศร้าที่เป็นอยู่เดิม อาจจะต้องมีการปรับยาเพิ่มเติมควรงดการดื่มแอลกอฮอล์และเครื่องดื่มที่มีคาเฟอีน และไม่ใช้สารเสพติด พักผ่อนมากๆ ออกกำลังกายสม่ำเสมอ